**Zapisnik s 6. sastanka Komisije za zavičajne zbirke Hrvatskog knjižničarskog društva**

Sastanak Komisije za zavičajne zbirke Hrvatskog knjižničarskog društva održan je 21. rujna 2022. godine s početkom u 11 sati putem Zoom aplikacije.

**Ad 1**

Predsjednica Komisije za zavičajne zbirke Renata Bošnjaković pozdravila je sve članove. Sastanku su prisustvovali sljedeći članovi:

1. Renata Bošnjaković, Zavičajni muzej Našice
2. Dijana Klarić, Gradska knjižnica i čitaonica Požega
3. Ljiljana Krpeljević, Gradska i sveučilišna knjižnica Osijek
4. Margita Mirčeta Zakarija, Sveučilišna knjižnica u Splitu
5. Marijana Špoljarić Kizivat, Gradska i sveučilišna knjižnica Osijek
6. Marina Vinaj, Muzej Slavonije Osijek
7. Ivana Knežević Križić, Muzej Slavonije Osijek
8. Ljiljana Petrušić, Znanstvena knjižnica Zadar
9. Jasminka Jagačić-Borić, Narodna knjižnica i čitaonica Vlado Gotovac Sisak
10. Ivan Stipić, Sveučilište u Slavonskom Brodu

Komisija ima 15 članova (12 redovnih članova i 3 pridružena). Za pravovaljani rad potrebna je natpolovična većina članova komisije. Kako se računaju glasovi redovnih članova, za natpolovičnu većinu potrebno je 7 osoba. Odluke na sastanku donose se većinom glasova članova nazočnih na sastanku. S obzirom je sastanku prisustvovalo 9 osoba, nastavilo se s radom.

Predsjednica Komisije zamolila je prisutne članove da se potpišu u chat i gdje mogu stavljati i pitanja ili primjedbe.

**Ad 2**

Predložen je sljedeći dnevni red:

1. Prijedlog i usvajanje Dnevnog reda uz evidenciju prisutnih;
2. Usvajanje zapisnika 5. sastanka Komisije (21. 4. 2021.);
3. Izvješće o izboru predsjednice i zamjenice Komisije u mandatnom razdoblju 2022. – 2024.
4. Izvješće o radu Komisije u razdoblju 2018. – 2022.
5. Razno

Predsjednica Komisije pitala je članove imaju li kakve dopune ili potrebe za izmjenom Dnevnog reda. Kako nije bilo primjedbi, dnevni je red jednoglasno prihvaćen.

**Ad 3**

Usvajanje zapisnika sa 5. sastanka Komisije (21.4.2021.)

Prema Pravilniku o radu radnih tijela HDK-a, zapisnik svakog sastanka mora biti predložen za usvajanje na sljedećem sastanku. Predsjednica Komisije pitala je članove imaju li izmjene ili dopune na zapisnik sa sastanka održanog 21.4.2021. Na isti nije bilo primjedbi te jednoglasno prihvaćen.

**Ad 4**

Predsjednica Komisije izložila je Izvješće o izboru predsjednice i zamjenice Komisije u mandatnom razdoblju 2022. – 2024.

U periodu 8.-12. rujna 2022. članovi su slali prijedloge za izbor novog predsjednika/ice i zamjenika/ice Komisije za mandatno razdoblje 2022. - 2024. Sedam redovnih članova poslalo je prijedloge (Jasminka Jagačić-Borić, Dijana Klarić, Ivana Knežević Križić, Karmen Krnčević, Margita Mirčeta Zakarija, Marina Vinaj i Renata Bošnjaković). Najviše pristiglih prijedloga za novu predsjednicu bilo je za Marijanu Špoljarić Kizivat, a za novu zamjenicu predložena je Margitu Mirčeta Zakarija. Na elektroničkoj sjednici Komisije, održanoj od 13.- 16. rujna 2022., od 12 redovnih članova za novo rukovodstvo glasalo je 11 članova (Marija Bartolić, Renata Bošnjaković, Jasminka Jagačić-Borić, Barbara Kalanj Butković, Ivana Knežević Križić, Dijana Klarić, Tihomir Marojević, Margita Mirčeta Zakarija, Ljiljana Petrušić, Marijana Špoljarić Kizivat i Marina Vinaj). Za predsjednicu Komisije izabrana je Marijana je Špoljarić Kizivat, za koju je 10 članova bilo suglasno, dok je kandidatkinja Marijana ostala suzdržana. Za zamjenicu Komisije izabrana je Margita Mirčeta Zakarija, za koju je 9 članova bilo suglasno, 1 član nije bio suglasan, a kolegica Margita nije glasala za mjesto zamjenice. Na istoj sjednici usvojen je prijedlog da Ivan Stipić, dosadašnji pridruženi, postane redovan član Komisije jer je kolegica Karmen Krnčević ove godine otišla u mirovinu.

U mandatnom razdoblju 2022. - 2024. Komisija za zavičajne zbirke ima 12 redovnih članova (Marija Bartolić, Renata Bošnjaković, Jasminka Jagačić-Borić, Barbara Kalanj Butković, Ivana Knežević Križić, Dijana Klarić, Tihomir Marojević, Margita Mirčeta Zakarija, Ljiljana Petrušić, Ivan Stipić, Marijana Špoljarić Kizivat i Marina Vinaj) i 2 pridružena (Ljiljana Krpeljević i Dubravka Petek). Sve odluke se prosljeđuju Stručnom odboru HKD-a na Konstituirajućoj sjednici, koja će se održati 6.10.2022. na 47. izbornoj skupštini HKD-a u Zadru.

Izvješće se dalo na glasanje i jednoglasno je prihvaćeno.

**Ad 5**

Predsjednica Komisije iznijela je Izvješće o radu Komisije u razdoblju 2018. – 2022. Izvješće je prethodno dostavljeno članovima elektroničkim putem. Istaknula je da joj je bila čast i zadovoljstvo surađivati sa svima, da joj je želja bila da se što više članovi upoznaju i surađujemo, što se nažalost, zbog pandemije, nije sve u potpunosti ostvarilo. Drago joj je bilo što je na 4. okruglom stolu Zavičajni fondovi, koji se održao 16. 9. 2021., sudjelovalo 11 od 15 članova Komisije, s posebnim naglaskom na sudjelovanja kolegica, članica iz Dalmacije, Karmen Krnčević i Margite Mirečeta Zakarija. S vjerom u još veće povezivanje, kroz postojeće i nove projekte prepušta vodstvo novima. Predloženo Izvješće je jednoglasno prihvaćeno.

**Ad 6**

Uz suglasnost nove predsjednice i zamjenice, kolegica Marija Bartolić predstavljat će Komisiju na Konstituirajućoj sjednici Stručnog odbora HKD-a koja će se održati 6.10.2022. u okviru 47. izborne skupštine HKD-a u Zadru. Na Skupštini će se birati novi predsjednik/predsjednica, a i Stručni odbor će birati novog predsjednika/predsjednicu pa će kolegica Bartolić morati glasati za ponuđene kandidate.

Predsjednica Komisije je istaknula podatak da je u mandatu 2018.-2020. bilo 17, a u mandatu 2020.-2022. 15 sjednica SO (a neke su trajale i po dva dana). Razlog je tomu činjenica da se u ove 4 godine donio novi Zakon, kao i mnogi standardi pa bi, prema riječima sadašnje predsjednice Dunje Holcer, naredni mandat trebao bi biti manje izazovan.

Kako su od 2018. uvedeni novi načini rada, koji su zahtijevali dosta prilagodbe.

Dosadašnja predsjednica Komisije Renata Bošnjaković zahvalila je na suradnji i poželjela puno uspjeha u radu novoizabranome vodstvu, Marijani i Margiti.

Zapisnik sastavila:

Marijana Špoljarić Kizivat